**Základná škola s materskou školou M. R. Štefánika Grösslingova 48, 811 09 Bratislava**

**Prevádzkový poriadok materskej školy**

**platný od 1.6.2020 počas trvania mimoriadnych opatrení proti šíreniu COVID-19**

.............................................. ............................................

Mgr. Mária Hronská Michaela Vrabková,

riaditeľka ZŠ s MŠ zást. riad. školy pre MŠ

Dodatok č.1 k prevádzkovému poriadku ZŠ s MŠ M.R.Štefánika, Grösslingova 48. 811 09 Bratislava- Materská škola.

Dodatok č.1 sa vydáva v zmysle Opatrenia Úradu verejného zdravotníctva Slovenskej republiky č. OLP/4204/2020 zo dňa 22.05.2020 a Usmernenia hlavného hygienika Slovenskej republiky č. SOPZŠČ/4317/94825/2020 k prevádzke školských stravovacích zariadení podľa §24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a Rozhodnutia ministra školstva č. 2020/12033:1-

A2110.

Tento dokument rešpektuje opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.

**vo veciach:**

**1) Prevádzky a vnútorného režimu materskej školy do konca školského roku 2019/2020.**

**2) Podmienok na zaistenie bezpečnosti a ochrany zdravia detí a zamestnancov MŠ.**

**Úvodné ustanovenia:**

**Rozhodnutie ministra školstva (ďalej len MŠ)**

Minister školstva, vedy, výskumu a športu podľa § 150 ods. 8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020

**umožňuje zriaďovateľom**

**od 1. 6. 2020 otvorenie:**

• materských škôl,

• materských škôl pre deti so špeciálnymi výchovno-vzdelávacími potrebami a

• materských škôl pri zdravotníckych zariadeniach, (ďalej „materská škola“).

**Zriaďovateľ v spolupráci s riaditeľkou ZŠ s MŠ podľa rozhodnutia ministra školstva**

1) Môže rozhodnúť, vzhľadom na miestne podmienky (vývoj šírenia nákazy COVID-19), ale aj personálne, materiálne, priestorové možnosti, či materskú školu otvoria a v akom režime.

2) Určí spôsob a termín na prejavenie záujmu zákonného zástupcu o umiestnenie dieťaťa

do materskej školy.

3) Urobí medzi rodičmi prieskum záujmu o návštevu materskej školy ich dieťaťom/deťmi

a na základe zisteného stavu, zabezpečí v súčinnosti so zriaďovateľom plynulú prevádzku materskej školy do konca školského roku 2019/2020 (ak rozhodne o jej otvorení) .

4) Po dohode so zákonnými zástupcami zabezpečí, aby deti, s cieľom ochrany pred komunitným šírením ochorenia COVID –19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti.

V prípade, ak bude touto osobou súrodenec, musí byť starší ako 10 rokov

5) Dochádzku do materskej školy umožní len deťom z rodín, ktoré nie sú v karanténe.

6) Umiestni dieťa v materskej škole prednostne podľa poradia kritérií určených v rozhodnutí ministra:

- deti zdravotníckych pracovníkov,

- príslušníkov Policajného zboru,

- príslušníkov Hasičského a záchranného zboru alebo príslušníkov Ozbrojených síl SR

- pedagogických zamestnancov a odborných zamestnancov podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,

- deti rodičov, ktorí vykonávajú prácu na pracovisku,

- deti, ktoré majú od 1. septembra 2020 začať plniť povinnú školskú dochádzku,

- ďalšie kritériá určené zriaďovateľom.

Do MŠ budú prednostne prijímané deti rodičov, ktorí pracujú v prvej línií (najmä zdravotnícky personál, zamestnanci v sociálnych službách, vojaci, policajti, hasiči, predavači, vodiči).

V prípade, ak dieťa alebo s ním v spoločnej domácnosti žijúca osoba patrí do rizikovej skupiny (napr. žije v jednej domácnosti so starým rodičom), je na zodpovednosti rodičov, aby zvážili tieto rizikové faktory a rozhodli, či dieťa bude toto zariadenie navštevovať.

V záujme zachovania bezpečnej vzdialenosti detí je možné dočasne obmedziť dochádzku deťom, ktorých rodičia sú na rodičovskej dovolenke, poskytujú súčasne starostlivosť dieťaťu s dlhodobo nepriaznivým zdravotným stavom, alebo sú dlhodobo nezamestnaní;

7) Rozhodne o dĺžke prevádzky materskej školy v závislosti od personálnych, materiálnych a priestorových možností s rešpektovaním počtu detí v skupine, ktorý je uvedený v rozhodnutí ministra, t. j. najviac 15 detí.

8) Na základe pokynu zriaďovateľa, riaditeľka ZŠ s MŠ zabezpečí dôkladné čistenie priestorov materskej školy, dezinfekciu priestorov a hračiek pred otvorením po mimoriadnom prerušení prevádzky kvôli prevencii nákazy COVID-19, ktoré sa za bežných okolností, podľa § 2 ods. 6 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z., vykonáva cez letné prázdniny počas prerušenia prevádzky materskej školy najmenej na tri týždne.

9) Pre všetkých zamestnancov a prevádzku zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky.

10) Pre prevádzku materskej školy zabezpečí primerané množstvo bezdotykových teplomerov a zásobníkov na papierové utierky do umyvární vrátané papierových utierok.

11) Zabezpečí každodenný ranný zdravotný filter, ranné meranie teploty detí každej triedy pedagogickým zamestnancom alebo iným povereným zamestnancom bezdotykovým teplomerom pri vstupe do materskej školy.

12) Zabezpečí dostatok dezinfekčných prostriedkov, potrebných pre zabezpečenie stanovených hygienicko-epidemiologických podmienok vo všetkých priestoroch materskej školy a v exteriéri materskej školy.

**Základné odporúčania Ministra školstva ( MŠ) a Regionálneho úradu verejného zdravotníctva SR (RÚVZ):**

- Deti možno umiestniť v materskej škole do skupín s počtom najviac 15 detí.

- V skupinách môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.

- Vytvorená skupina sa nebude meniť, aj keď počet detí klesne, nebude dochádzať k migrácií detí medzi jednotlivými skupinami.

- V prípade nízkych počtov detí môže riaditeľ zvážiť zmenu skupiny až v nasledujúcom týždni, po dosiahnutí nízkeho počtu detí

- Zamestnanci MŠ podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní i oddychu.

**Pokyny riaditeľky ZŠ s MŠ, upravujúce podmienky materskej školy na obdobie do konca školského roku 2019/2020, počas trvania preventívnych opatrení proti šíreniu COVID-19.**

**1) Prevádzka a vnútorný režim materskej školy do konca školského roku 2019/2020.**

**Prevádzka MŠ od 1.6. 2020, počas trvania preventívnych opatrení bude**

**od 7:30 do 16:00 hod.**

**Zákonný zástupca**

1) Zodpovedá za dodržiavanie hygienicko –epidemiologických opatrení pri privádzaní dieťaťa do materskej školy aj pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).

2) Dodržiava pokyny riaditeľky ZŠ s MŠ a zástupkyne riaditeľky školy pre MŠ, ktoré upravujú podmienky materskej školy na obdobie do konca školského roku 2019/2020.

3) Odovzdáva dieťa výhradne zamestnancovi, ktorý dieťa prevezme až po zmeraní teploty a na základe záveru ranného zdravotného filtra.

4) Predkladá povereným zamestnancom pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné „vyhlásenie“ o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2 – Usmernenie o organizácii a podmienkach výchovy a vzdelávania materských a základných škôl do konca školského roka 2019/2020) a každý deň prinesie podpísané „prehlásenie“, že dieťa za posledných 24 hodín, neprejavuje príznaky akútneho ochorenia(príloha č.6- Usmernenie o organizácii a podmienkach výchovy a vzdelávania materských a základných škôl do konca školského roka 2019/2020)

5) Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy.

6) V prípade, že u dieťaťa je podozrenie alebo potvrdené ochorenie na COVID- 19, bezodkladne o tejto situácii informuje učiteľku a riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z MŠ vylúčené.

**Personálne zabezpečenie prevádzky materskej školy**

1) **Výchovno-vzdelávaciu činnosť** zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID-19.

**K rizikovým skupinám patria:**

-tehotné ženy, osoby staršie ako 60 rokov, osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).

**Pri prvom nástupe do práce všetci zamestnanci materskej školy vyplnia dotazník o zdravotnom stave** pred návratom do zamestnania (príloha č.1- Usmernenie o organizácii a podmienkach výchovy a vzdelávania materských a základných škôl do konca školského roka 2019/2020).

**V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.** (príloha č. 5- usmernenie k pracovnoprávnym aspektom po „otvorení MŠ“)

Pokiaľ pedagogický alebo nepedagogický zamestnanec žije v spoločnej domácnosti s osobou chorou na COVID-19, alebo podozrivou z ochorenia COVID-19, alebo bol s takouto osobou v kontakte, alebo v jeho blízkej rodine, s ktorou je v styku, alebo je niektorý príslušník rodiny v karanténe, je povinný bezodkladne oznámiť túto skutočnosť zamestnávateľovi.

2) **Pedagogickí zamestnanci budú pracovať podľa harmonogramu zmien** v súlade s preventívnymi opatreniami proti šíreniu COVID-19.

**Deti budú zadelené do 3 skupín s počtom 15 detí v jednej skupine.**

V jednej skupine detí budú striedať dve učiteľky:

- Podľa § 7 ods. 3 druhej vety vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky č. 308/2009Z. z. „V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia.“

**Ranná zmena- od 7:30 do 13:30 hod.**

**Popoludňajšia zmena- od 11:00 do 16:30 hod.**

**V čase ranného filtra** bude poverená učiteľka, ktorá nebude pridelená do skupiny detí, vykonávať službu pri hlavnom vchode do budovy školy pri preberaní detí od rodiča a pri prácach spojených s hygienickými opatreniami a doprovode detí do určenej skupiny.

**Pri vyzdvihovaní detí** rodičmi bude vykonávať službu ďalšia poverené pedagogická zamestnankyňa, ktorá nie je pridelená k skupine detí a na základe ohlásenia sa rodiča do šk. telefónu dieťa vyzdvihne z jeho skupiny, prezlečie, prezuje a pripraví na odchod. Dieťa si rodič prevezme od učiteľky pri hlavnom vstupe do budovy.

3) **Ostatné činnosti v materskej škole** (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID-19.

**V prípade, že nepedagogický zamestnanec patrí do rizikovej skupiny, vyznačí to v dotazníku pred návratom do zamestnania.**

Nepedagogickí pracovníci- upratovačky budú pracovať v časoch:

Od 7:00 do 15.00 hod.

Od 7:30 do 15:30 hod.

**Organizácia preberania dieťaťa od sprevádzajúcej osoby**

1) Pri vstupe určenom pre MŠ bude prebiehať **každodenný ranný zdravotný filter pod dohľadom 2 pedagogických zamestnancov ZŠ a 1 pedagogického zamestnanca MŠ**:

- **meranie teploty detí a dezinfekcia rúk všetkých osôb** dezinfekčným prostriedkom, **v prípade podozrenia na ochorenie (nielen na COVID –19) dieťa poverený pedagogický zamestnanec nepreberie.**

2) **Zákonný zástupca predloží** povereným zamestnancom **pri prvom nástupe** dieťaťa do materskej školy, alebo po každom prerušení dochádzky v trvaní viac ako tri dni **písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2 – Usmernenie o organizácii a podmienkach výchovy a vzdelávania materských a základných škôl do konca školského roka 2019/2020) a **každý deň** **prinesie podpísané** **prehlásenie zákonného zástupcu o zdravotnom stave dieťaťa**, že dieťa za posledných 24 hodín, neprejavuje príznaky akútneho ochorenia (príloha č.6- Usmernenie o organizácii a podmienkach výchovy a vzdelávania materských a základných škôl do konca školského roka 2019/2020)

**V prípade ak rodič (sprevádzajúca osoba) riadne vypísané vyhlásenie o zdravotnom stave dieťaťa neprinesie, musí ho vypísať mimo budovy školy, alebo ho v čo najkratšom čase počas dňa priniesť.**

**Službu konajúci zamestnanec ho vyzdvihne od rodiča pri hlavnom vchode do budovy.**

3) Po rannom zdravotnom filtri, vo vstupnej hale v určenom priestore školy, **odvedie službu konajúca učiteľka dieťa do materskej školy,** spolu s jeho osobnými vecami a s podpísaným vyhlásením rodiča /zák. zástupcu o zdravotnom stave dieťaťa.

4) **Rodič,( sprevádzajúca osoba) zabezpečí do ruksaku potrebné osobné veci dieťaťa spolu s rezervným rúškom**, zamestnanec MŠ, ktorý dieťa sprevádza do šatne mu ruksak umiestni v jeho skrinke.

5) Poverené **učiteľky v jednotlivých skupinách detí vedú písomný záznam o rannom filtri** na základe vyhlásenia od rodiča a informácií od službukonajúceho pedagogického zamestnanca MŠ , ktorý dieťa od rodiča preberá pri vchode do budovy školy.

V prípade nejasností učiteľka zodpovedajúca za dieťa telefonicky kontaktuje rodiča.

6) Rodič môže v prípade potreby kontaktovať MŠ telefonicky, aby poskytol potrebné informácie o dieťati učiteľke.

7) **Po prevzatí dieťaťa do materskej školy, si dieťa vydezinfikuje ruky** za asistencie určeného zamestnanca MŠ, ďalší zamestnanec dieťaťu pomôže pri prezliekaní a prezúvaní v šatni MŠ . Organizáciu príchodu detí do určenej skupiny zabezpečuje poverená službukonajúca učiteľka.

8) **Následne si dieťa do svojej skupiny preberie učiteľka** a pod jej dohľadom si dieťa umyje ruky s mydlom, v súlade s aktuálnymi hygienicko–epidemiologickými nariadeniami.

**Organizácia vyzdvihovania dieťaťa v materskej škole**

1) Rodič/zákonný zástupca si môže dieťa vyzdvihnúť v čase od **12:00 do 13:00** a **od 15:00 do 16:00 hod**, ohlásením sa učiteľke zvončekom pri hlavnom vchode do budovy školy, kde mu službukonajúca učiteľka MŠ privedie prezlečené dieťa s jeho osobnými vecami a vyhlásením o zdravotnom stave, ktoré nasledujúci deň ráno opäť prinesie a odovzdá podpísané.

2) **Do budovy školy je vstup a pohyb osôb, ktoré nie sú zamestnancami školy /aj rodičov/ zákonných zástupcov detí/ prísne zakázaný.**

**Organizácia a obsah predprimárneho vzdelávania**

1) Aktivity s deťmi sa budú realizovať podľa podmienok MŠ.

2) V priestoroch materskej školy budú deti zadelené do skupín v maximálnom počte do 15 detí na jednu skupinu, deti sa budú vzdelávať a hrať v menších oddelených skupinkách ( v súlade s rozhodnutím ministra školstva)

Ak si to výchovno – vzdelávací proces vyžaduje učiteľka má k dispozícii hracie prvky, pracovné pomôcky, hračky, stavebnice uložené v uzatvorenej skrinke, ktoré používa len pre daný druh činnosti. len pre nižší počet detí. Všetky hracie prvky po skončení dennej prevádzky upratovačka umyje a dezinfikuje. Ak si to vyžaduje situácia, čistenie a dezinfekciu herných prvkov vykonáva aj priebežne počas dňa (napr. pastelky, perá, atď.).

3) Pri pobyte v interiéri a v exteriéri materskej školy deti nemusia nosiť rúška.

4) Materská škola do konca školského roku nebude organizovať žiadne spoločné akcie –rozlúčky s deťmi, besiedky, a iné hromadné podujatia, kde dochádza k združovaniu väčšieho množstva osôb; v nevyhnutnom prípade zrealizuje podujatie len na úrovni skupiny a bez prítomnosti zákonných zástupcov a iných osôb nepracujúcich v materskej škole.

5) Z dôvodu obmedzeného režimu materskej školy vplyvom opatrení v súvislosti s prevenciou šírenia COVID-19, nie je možné pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole a zvýšenej potrebe rozvíjania a upevňovania si hygienických návykov ( osobitne pred stravovaním a po príchode zvonku). Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Pobyt vonku**

1) Pobyt detí vonku na školskom dvore bude realizovaný na základe harmonogramu dohodnutého s riaditeľkou ZŠ.

2) Školský dvor bude pre materskú školu k dispozícii od 9:00- do 9:45, kde sa budú zdržiavať vždy 2 skupiny detí v určenom priestore tak, aby sa medzi sebou nepremiešavali deti z iných skupín. ) Podľa možností exteriéru ( školského dvore) sa priestor pre jednotlivé skupiny detí oddelí.

3) Jedna skupina detí bude využívať školský dvor dolnej MŠ v dopoludňajších hodinách od 9:00 hod – do 11:00 hod. na základe striedania sa podľa harmonogramu:

**1. Týždeň:**

Pondelok: 1.skupina

Utorok: 2. skupina

Streda: 3. skupina

Štvrtok: 1. skupina

Piatok: 2.skupina

**2. Týždeň:**

Pondelok: 3.skupina

Utorok: 1. skupina

Streda: 2. skupina

Štvrtok: 3. skupina

Piatok: 1.skupina

**3. Týždeň:**

Pondelok: 2.skupina

Utorok: 3. skupina

Streda: 1. skupina

Štvrtok: 2. skupina

Piatok: 3.skupina

4**. Týždeň:**

Pondelok: 1.skupina

Utorok: 2. skupina

Streda: 3. skupina

Štvrtok: 1. skupina

Piatok: 2.skupina

4) Pri odchode zo šatne a príchode do objektu je potrebné dodržiavať časový odstup medzi jednotlivými skupinami, tak aby nedochádzalo k stretu viacerých skupín v jednom okamihu

5) Pobyt vonku pre deti v staršej skupine môže byť realizovaný aj mimo MŠ, v tomto prípade však musia mať deti rúško.

.

**Odpočinok detí**

1) V spální detí sa zabezpečia dostatočné vzdialenosti medzi lôžkami, s odporúčanou vzdialenosťou aspoň 1 meter medzi lôžkami.

2) Na odpočinok detí sa môžu využívať aj dostatočne vyvetrané a dezinfikované priestory herní (tried), v súlade s usmernením ministra školstva a ÚVZ SR.

3) Deti v triede predškolákov nemusia absolvovať povinný odpočinok na lôžku, a učiteľky s nimi môžu realizovať aktivity v triede alebo podľa možností a poveternostných podmienok

aj vonku na školskom dvore.

4) Výmena posteľnej bielizne sa odporúča 1x do týždňa bežným spôsobom.

**Stravovanie**

1) Deti budú sedieť pri stoloch po 2.

2) Stravovanie bude zabezpečené štandardným spôsobom, so zvýšenou mierou na dodržiavanie bežných hygienických pravidiel.

3) Pred podávaním stravy si každé dieťa a zamestnanec dôkladne umyje ruky.

4) Výdaj jedla je potrebné uskutočniť do 3 hodín od jeho prípravy.

5) V jedálni materskej školy sa budú deti stravovať podľa harmonogramu tak, aby sa jednotlivé skupiny detí nepremiešavali.

6) Stravu vydáva personál ŠJ spolu s čistým príborom, deti si sami jedlo a pitie nedokladajú a neberú si ani príbory.

7) Pri príprave jedál a pri vydávaní je nutné dodržiavať bežné hygienické pravidlá.

8) Medzi striedaním skupín detí bude 5- minútová prestávka na vyčistenie stolov a dezinfekciu. Po ukončení výdaja stravy sa plochy stolov vyčistia a následne vydezinfikujú.

**Časový harmonogram- desiata (5- min- prestávka na dezinfekciu medzi skupinami):**

8:15- 8:25- 3.skupina detí

8:30- 8:40- 2.skupina detí

8:45-9:00- 1.skupina detí

**Časový harmonogram –obed (5- min- prestávka na dezinfekciu medzi skupinami):**

11:20-11:40- 1. skupina detí

11.45- 12:05- 2.skupina detí

12:10- 12:30- 3.skupina detí

**Časový harmonogram- olovrant (5- min- prestávka na dezinfekciu medzi skupinami) :**

14:00- 14:10- 3. skupina detí

14:15- 14:25- 2. skupina detí

14:30- 14:45- 1.skupina detí

**2) Podmienky na zaistenie bezpečnosti a ochrany zdravia detí a zamestnancov MŠ**

**Prijímanie detí do zariadenia:**

1) V zariadení môže byť umiestnené len dieťa, ktoré je zdravotne spôsobilé na pobyt v kolektíve, neprejavuje príznaky respiračného ochorenia a nemá nariadené karanténne opatrenie.

Vyhlásenie rodiča (zákonného zástupcu) o bezinfekčnosti predkladá rodič dieťaťa pred prvým vstupom dieťaťa do zariadenia. Denne predkladá prehlásenie o zdravotnom stave dieťaťa .

**Ranný filter**

Skutočnosť, či zdravotný stav dieťaťa umožňuje jeho prijatie do zariadenia, zisťuje učiteľka každý deň pred prijatím dieťaťa do zariadenia. V rámci ranného filtra bude deťom premeraná telesná teplota a bude zisťovaná najmä prítomnosť kašľa, sťaženého dýchania, únavy a pod.

Ak dieťa v priebehu dňa prejaví príznaky akútneho prenosného ochorenia alebo má zvýšenú telesnú teplotu, zodpovedná osoba zabezpečí jeho izoláciu od ostatných detí v kancelárii materskej školy a dočasný dohľad nad ním pod dozorom dospelej osoby a informovanie zákonného zástupcu dieťaťa.

1) Po príchode rodiča/sprevádzajúcej osoby s dieťaťom, pri hlavnom vstupe – bezkontaktným teplomerom službukonajúci zamestnanec MŠ, zmeria teplotu každého dieťaťa, aj zamestnancov MŠ.

2) Ak bude nameraná zvýšená teplota nad 37,2 °C u dieťaťa (nad 37,5 °C u zamestnancov), prípadne budú ďalšie prejavy respiračného ochorenia - kašeľ, sekrécia z nosa -dieťaťu nebude umožnený vstup do zariadenia.

3) Dieťa si umyje ruky bežným spôsobom pod dohľadom zamestnanca materskej školy, ktorý je v súlade s aktuálnymi hygienicko – epidemiologickými nariadeniami - tekutým mydlom a teplou vodou a utrie jednorazovou papierovou utierkou (neodporúča sa používanie dezinfekčných mydiel u detí do troch rokov).

**Hygienický režim v MŠ**

1) Poverený člen personálu (pedagogický, alebo nepedagogický zamestnanec) je povinný pravidelne sledovať zdravotný stav detí a zamestnancov, zdržujúcich sa v zariadení so zameraním na príznaky respiračného ochorenia (zvýšená teplota nad 37,2 °C u detí a nad 37,5 °C u zamestnancov, kašeľ, sekrécia z nosa).

2) V prípade, ak sa prejavia príznaky ochorenia počas pobytu v zariadení, zamestnanci zariadenia okamžite izolujú dieťa od ostatných detí, kontaktujú sprevádzajúcu osobu a odovzdajú jej dieťa pred vstupom do zariadenia. Po zistení príznakov je rodič povinný nechať dieťa doma najmenej 48h. V prípade pretrvávajúcich ťažkostí (sekrécia, kašeľ) je rodič povinný telefonicky kontaktovať príslušného lekára praktickej starostlivosti o deti a dorast, ktorý rozhodne o ďalšom postupe.

3) V každej dennej miestnosti a spálni zamestnanci zabezpečia pravidelné vetranie.

4) Zamestnanci zariadenia sa počas prevádzky v interiéri a exteriéri zariadenia pohybujú s vhodne prekrytými hornými dýchacími cestami (rúško, šál, šatka) dobrovoľne, ale v kontakte s inou osobou (napr. osoba sprevádzajúca dieťa) komunikujú povinne s vhodne prekrytými hornými dýchacími cestami (rúško, šál, šatka); toto opatrenie sa nevzťahuje na deti, ktoré nemusia mať prekrytú tvár.

5) V MŠ sa neorganizujú v čase mimoriadnej situácie žiadne spoločenské akcie a iné hromadné podujatia, pri ktorých dochádza k združovaniu väčšieho počtu osôb.

**Hygienicko-epidemiologický režim a sanitačný program:**

Upratovací personál bude informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

V schválenom prevádzkovom poriadku je vypracovaný presný harmonogram upratovania a vykonávanie očisty priestorov (príloha PP)

Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.

Osobitná pozornosť sa venuje dezinfikovaniu šatňových/vstupných priestorov, rovnako dezinfikovaniu dotykových plôch kľučiek, vypínačov, zábradlí a ich okolia.

Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.

Poháriky, zubné pasty a zubné kefky sú uskladnené a nepoužívajú sa.

Odporúča sa nepoužívať textilné uteráky, vzduchové sušiče rúk, klimatizácie a ventilátory.

Smetné koše sa zabezpečia tak, aby nebol nutný fyzický kontakt rúk s košom pri zahadzovaní odpadu odstránením vrchného uzáveru koša)

**Bude vykonávaná zvýšená dezinfekcia:**

* čistenie a dezinfekcia podláh šatní a schodiska /vždy ráno po prevzatí detí do zariadenia, na obed, popoludní po ukončení prevádzky/ - 3 krát denne/,
* dezinfekcia podláh v triedach / po každom podaní stravy, po ukončení výchovno-vzdelávacieho procesu pri stole, po ukončení prevádzky/ - 3 krát denne/
* dezinfekcia podláh vo WC podľa potreby priebežne resp. /po odchode detí na pobyt vonku, po ukončení prevádzky/ - 2 x denne
* dezinfekcia plôch – šatní, lavičky, skrinky detí /vždy ráno a popoludní / - 2 krát denne
* dezinfekcia plôch v triedach – skrinky, iné časti povrchov – priebežne resp. 1 x denne /popoludní po ukončení prevádzky alebo ráno pred začiatkom prevádzky/
* dezinfekcia kľučiek- 3 krát denne /ráno, po príchode detí z vonkajšieho pobytu, po ukončení prevádzky, priebežne v prípade, že do objektu MŠ vstúpi iná osoba, ktorej bol vstup povolený riadit. školy alebo zást. riad. školy pre MŠ/
* dezinfekcia umývadiel, vodovodných batérií, dávkovačov mydla – 3 krát denne/ po ráno po rannej hygiene detí, po obede, po ukončení prevádzky/
* dezinfekcia WC - pravidelne po každom použití WC, po skončení prevádzky alebo pred začiatkom prevádzky/
* dezinfekcia hračiek - po ukončení hry u hračiek ktoré sa opätovne budú používať počas dňa (napr. ceruzky, perá, knihy atď.), po ukončení prevádzky alebo pred začiatkom prevádzky,
* 1 x týždenne dôkladná očista a dezinfekcia všetkých herných prvkov.
* dezinfekcia lehátok – denne, dôkladná očista a dezinfekcia 1 krát týždenne.

**Prevádzkový zamestnanec** :

- vykonáva sanitáciu v prevádzke MŠ čistiacimi a dezinfekčnými prostriedkami na báze chlóru a dezinfekčnými prostriedkami s obsahom alkoholu

**-** vedie záznamy o vykonávaní sanitácie v prevádzke MŠ (tabuľka v prílohe PP)

- používa pridelené druhy dezinfekčných prostriedkov (SAVO alebo iné prípravky na báze chlóru, antibakteriálne bezoplachové dezinfekčné spreje s rozprašovačom, dezinfekčný prípravok na umývanie podláh, antibakteriálne mydlo

**Dezinfekcia povrchov :** Prípravok naniesť na povrchy a nechať voľne uschnúť. Aplikácia je možná pomocou ručných rozprašovačov, alebo handričkou. Dezinfekcia sa môže používať na rôzne druhy umývateľných povrchov

**Tekuté mydlo s antibakteriálnym účinkom :** Tekuté antibakteriálne mydlo vhodné na bežné umývanie pokožky rúk.

**Pri vykonávaní dezinfekcie je potrebné dodržiavať :**

* prevádzkový zamestnanec, ktorý vykonáva sanitáciu priestorov musí byť preškolený o spôsobe manipulácie a používaní dezinfekčných prostriedkov,
* riedenie dezinfekčných prostriedkov je potrebné vykonávať v miestnosti na to určenej, ktorá je dostatočne odvetraná,
* je zakázané pri riedení používať naraz dva a viac dezinfekčných prostriedkov,
* dezinfekčné roztoky je potrebné pripravovať presným odmeraním dezinfekčných prostriedkov do odmeraného množstva vody tesne pred vykonaním dezinfekcie,. spôsob riedenia a použitia je potrebné dodržiavať presne podľa návodu,
* dezinfikuje sa až po úplnom rozpustení dezinfekčného prostriedku vo vode,
* používať pri práci BOZP (ochranný pracovný odev, ochranné rukavice a rúško),
* dezinfekcia premetov a plôch sa vykonáva omytím alebo postrekom dezinfekčným roztokom,
* dezinfekčný roztok musí zasiahnuť celú plochu dezinfikovaného predmetu.
* dezinfekčné roztoky sa nechajú pôsobiť po dobu stanovenú výrobcom, najčastejšie po dobu 30 minút alebo do zaschnutia.
* predmety, prichádzajúce do priameho styku s potravinami sa po dezinfekcií opláchnu dostatočným množstvom pitnej vody, ak nie je v návode uvedené inak (napr. neoplachovať),
* po skončení práce s dezinfekčným prípravkom je potrebné umyť si ruky vodou a mydlom,
* zostatok dezinfekčného prostriedku, ktorý sme si pripravili je potrebné zriediť dostatočným množstvom vody a vyliať,
* pri manipulácii s odpadom používa osobné ochranné prostriedky (rúško, jednorazové ochranné rukavice.).

**Preventívne opatrenia pre zamestnancov**

**Zamestnanci sú povinní:**

**1) Kontrolovať svoj aktuálny zdravotný stav**:

- **zmeria si teplotu sám doma**, v prípade zvýšenia teploty nad fyziologickú úroveň nejde do práce, oznámi skutočnosť zamestnávateľovi, kontaktuje ošetrujúceho lekára, lekára kontaktuje aj v prípade zdravotných ťažkostí v súvislosti s respiračným systémom (kašeľ, sťažené dýchanie, nádcha);

-pokiaľ zamestnanec žije v spoločnej domácnosti s osobou chorou na COVID-19, alebo podozrivou s ochorenia COVID-19, alebo bol s takouto osobou v kontakte, alebo v blízkej rodine je niektorý príslušník rodiny v karanténe, bezodkladne oznámi túto skutočnosť zamestnávateľovi

- **každý deň pri vstupe na pracovisko poverený zamestnanec MŠ zmeria zamestnancovi teplotu**

**2) Nepedagogický zamestnanec** školy nosí rúško alebo ochranný štít.

3) **Pedagogický zamestnanec a odborný zamestnanec** (napr. asistent učiteľa alebo špeciálny pedagóg) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít.

**4) Dodržiavať zásady pre zamestnancov v súlade s odporúčaniami Ministerstva zdravotníctva Slovenskej republiky pre verejnosť:**

-umývať si ruky často mydlom a teplou vodou, najmenej po dobu 20 sekúnd, ak nie je k dispozícii mydlo a voda, treba použiť dezinfekčný prostriedok na ruky na báze alkoholu;

-nedotýkať sa neumytými rukami očí, nosa i úst;

-zakrývať si nos a ústa pri kašľaní a kýchaní jednorazovou papierovou vreckovkou a následne ju zahodiť do koša;

-vyhýbať sa blízkemu kontaktu s ľuďmi, ktorí javia príznaky respiračného ochorenia;

-dodržiavať vzdialenosť najmenej dva metre medzi sebou;

- nechodiť do oblastí s vysokou koncentráciou ľudí;

-v domácnosti dbať na zvýšenú dezinfekciu povrchov;

- nosiť ochranné rúško v uzavretých priestoroch, na nákupoch, v hromadnej doprave, všade tam, kde sa zhromažďuje väčší počet ľudí;

- v prípade ochorenia zostať doma a telefonicky kontaktovať svojho zamestnávateľa a ošetrujúceho lekára, ktorý určí ďalší postup liečby;

**Opatrenia MŠ kvôli prevencii nákazy COVID-19**

1) Pri ceste do materskej školy sa sprevádzajúce osoby a deti riadia opatreniami ÚVZ SR

a pokynmi RÚVZ.

2) Z dôvodu minimalizovania a zhromažďovania osôb pred školou bude zabezpečená organizácia pohybu osôb pred svojimi vnútornými a vonkajšími priestormi, vyznačením 2- metrových rozostupov a aby sa minimalizoval kontakt medzi osobami bude zabezpečená organizácia zvlášť pre rodičov deti zo ZŠ aj MŠ :

**3) Prevádzka MŠ do konca školského roka 2019/2020** je stanovená **od 7:30 do 16:00 hod.**

**- určeným vstupom do MŠ** bude **bočný vchod budovy školy**  / vstup od parkoviska/, ktorý bude viditeľne označený ako **„VCHOD PRE MŠ“**

**- príchod detí do MŠ** bude prebiehať v čase **od 7:30 do 8:00 hod, bez možnosti vstupu rodiča/zákonného zástupcu / do priestorov MŠ,** sprevádzajúca osoba (rodič- zákonný zástupca) má pri odovzdávaní dieťaťa **zákaz pohybu v celej budove ZŠ s MŠ**

**- pri vyzdvihnutí dieťaťa z MŠ má rodič/zákonný zástupca tiež zákaz pohybu v priestoroch MŠ,** rodič zvončekom pri hlavnom vchode oznámi učiteľke meno dieťaťa a prezlečené dieťa mu osobne príde odovzdať službukonajúca učiteľka

**4) Nikto s príznakmi infekcie dýchacích ciest,** ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov materskej školy.**

5) Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ tak, ako je to v prípade iných infekčných ochorení.

6) Ak sa u zamestnanca materskej školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

7) V prípade potvrdenia ochorenia Materská škola postupuje podľa usmernenia miestne príslušného RÚVZ.

**Preškolenie zamestnávateľa pri prevencii COVID-19 na pracovisku:**

* Informovanie zamestnancov o symptómoch/príznakoch respiračného ochorenia, ktoré spôsobuje COVID–19, a jeho prevencii.
* Poučenie zamestnancov, aby si doma ešte pred odchodom do zamestnania merali telesnú teplotu a v prípade, že zistia zvýšené hodnoty (nad 37,4°C) alebo majú príznaky respiračného ochorenia, vôbec nenastupovali do práce, ale kontaktovali telefonicky svojho ošetrujúceho lekára.
* **Zamestnanec, ktorý bol v kontakte s osobou pozitívnou na COVID-19 alebo osobou v karanténe, to musí oznámiť zamestnávateľovi** a v takomto prípade nenastúpiť do práce, zároveň je povinný to nahlásiť svojmu ošetrujúcemu lekárovi a príslušnému RÚVZ, ktorý určí ďalší postup. Po uplynutí 14-dňovej karantény môže nastúpiť do práce (ak neprejavoval žiadne príznaky respiračného ochorenia a v prípade, že bol testovaný na COVID-19 a výsledok testu bol negatívny). Pri zistení pozitívneho testu na COVID-19 je zamestnanec PN a do práce sa môže vrátiť až po úplnom vyliečení.
* **Pri opätovnom návrate ma pracovisko dať zamestnancom vyplniť dotazník zameraný na zistenie údajov súvisiacich s ochorením COVID-19** (potvrdenie/vylúčenie príznakov ochorenia, kontaktu s nakazenou osobou, osobou v karanténe atď.) a zabezpečiť poučenie o dodržiavaní nariadených opatrení.

* **V prípade, ak by sa na pracovisku vyskytla osoba s príznakmi COVID-19:** zamestnanca je potrebné v sprievode umiestniť do izolačnej miestnosti, pričom sprevádzajúca osoba otvára všetky dvere – je potrebné, aby udržiavala odstupovú vzdialenosť min. 2 m. Do izolačnej miestnosti vstupovať len s ochranou úst, nosa, okuliarmi a ochrannými rukavicami. V závislosti od závažnosti klinických príznakov sa osoba odošle buď do domácej izolácie s odporúčaním, aby si sledovala svoj zdravotný stav a telefonicky kontaktovala svojho všeobecného lekára, alebo v prípade náhleho zhoršenia alebo život ohrozujúceho stavu (napr. ťažkosti pri dýchaní, poruchy vedomia, rýchly tep) zamestnávateľ bez odkladu kontaktuje linku 155. Priestor je potom potrebné vyvetrať a izolačnú miestnosť alebo predmety, s ktorými prišla osoba podozrivá na COVID-19 do kontaktu, je potrebné vydezinfikovať za použitia OOPP (plášť, okuliare/štít, rúško, rukavice). Osoby, ktoré prišli do úzkeho kontaktu s osobou podozrivou na COVID-19 je potrebné odoslať do domácej karantény s odporúčaním, aby si sledovali svoj zdravotný stav a nahlásili to svojmu ošetrujúcemu lekárovi a príslušnému RÚVZ. V prípade náhleho zhoršenia zdravotného stavu osoba telefonicky kontaktuje svojho ošetrujúceho lekára.
* **Osoby s prejavmi akútneho respiračného ochorenia, s klinickými príznakmi COVID-19 a osoby podliehajúce karanténnym opatreniam nesmú zabezpečovať starostlivosť o deti. Zamestnanci predložia o uvedenej skutočnosti čestné prehlásenie a sú povinní do 3 dní predložiť potvrdenie od ošetrujúceho lekára, že neprejavujú príznaky akútneho respiračného ochorenia a nemajú nariadené karanténne opatrenie.**

[**Postup merania telesnej teploty pri vstupe do zamestnania**](https://www.bezpecnostvpraxi.sk/form/goto.ashx?t=40&p=14458751)**.**

Meranie telesnej teploty vykonávať certifikovaným bezkontaktným lekárskym teplomerom pred vstupom do zariadenia vo vyčlenenom priestore s vhodnými mikroklimatickými podmienkami. Osoba, ktorá vykonáva meranie telesnej teploty je povinná mať jednorazové rukavice a na prekrytie horných dýchacích ciest respirátor, resp. tvárové rúško, štít. Odstup medzi dvoma osobami, ktoré čakajú na meranie teploty musí byť najmenej 2 metre, osoby musia mať prekryté horné cesty dýchacie tvárovým rúškom. Teplomer je potrebné nasmerovať na stred čela, odporúča sa vzdialenosť 1 - 3 cm od pokožky čela. Samotné meranie telesnej teploty vykonať podľa pokynov výrobcu uvedených v návode na použitie daného teplomera. Zabezpečiť pravidelnú dekontamináciu teplomera podľa odporúčania výrobcu.

**Ak sa u osoby pri vstupe na pracovisko zistí:** zvýšená telesná teplota (do 38 °C), osoba sa odošle do domácej izolácie s odporúčaním, aby si sledovala svoj zdravotný stav. V prípade náhleho zhoršenia zdravotného stavu osoba telefonicky kontaktuje svojho ošetrujúceho lekára alebo linku 112. Telesná teplota 38 °C a viac, v závislosti od závažnosti klinických príznakov sa osoba odošle buď do domácej izolácie s odporúčaním, aby si sledovala svoj zdravotný stav a telefonicky kontaktovala svojho všeobecného lekára, alebo v prípade náhleho zhoršenia alebo život ohrozujúceho stavu (napr. ťažkosti pri dýchaní, poruchy vedomia, rýchly tep) zamestnávateľ bez odkladu kontaktuje linku 112.

O zamestnancoch, u ktorých bola zistená teplota sa vedie evidencia a zároveň sa táto skutočnosť hlási vedeniu pracoviska.

Tento prevádzkový poriadok upravuje iba tie opatrenia, ktoré sú nad rámec bežného chodu materskej školy.

S týmto prevádzkovým poriadkom boli rodičia oboznámení elektronicky (e- mail).

V Bratislave, 01.06.2020

Vypracovala ......................................

Michaela Vrabková,

zást. riad. školy pre materskú školu

Schvaľuje .........................................

Mgr. Mária Hronská,

riaditeľka ZŠ s MŠ

Svojim podpisom záväzne potvrdzujem, že som sa oboznámila

s **Prevádzkovým poriadkom materskej školy**

**platným od 1.6.2020 počas trvania mimoriadnych opatrení proti šíreniu COVID-19**

a bola som oboznámená s pokynmi riaditeľky ZŠ s MŠ, upravujúce podmienky materskej školy na obdobie do konca školského roku 2019/2020, počas trvania preventívnych opatrení proti šíreniu COVID-19 a zaväzujem sa k ich dodržiavaniu.

|  |  |  |  |
| --- | --- | --- | --- |
| **Por.číslo** | **Meno zamestnanca :** | **Podpis zamestnanca:** | **Dátum podpisu:** |
| 1. | Michaela Vrabková |  |  |
| 2. | Mgr. Patrícia Melegová |  |  |
| 3. | Debora Ďurišková |  |  |
| 4. | Beáta Magdoliničová |  |  |
| 5. | Alexandra Kissová |  |  |
| 6. | Dominika Szelleová |  |  |
| 7. | Janka Szöcsová |  |  |
| 8. | Mgr. Martina reháková |  |  |
| 9. | Ľudmila Novosedlíková |  |  |
| 10. | Žaneta Greková |  |  |

**PRÍLOHY:**

**Vyhlásenie**

Vyhlasujem, že dieťa ............................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa alebo osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V ................................. dňa ...................

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

**Prehlásenie zákonného zástupcu o zdravotnom stave dieťaťa pre materskú školu**

*Vyhlasujem, že dieťa ............................................ bytom v ................................... neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.*

*Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa* [*§ 56 zákona č. 355/2007 Z. z.*](aspi://module='ASPI'&link='355/2007%20Z.z.%252356'&ucin-k-dni='30.12.9999') *o ochrane, podpore a rozvoji verejného zdravia a o zmene a doplnení niektorých zákonov.*

Vyhlasujem, že u dieťaťa sa za posledných 24 hod. nevyskytol ani jeden z nasledujúcich príznakov:

* telesná teplota nad 37,5 st. C alebo triaška
* malátnosť, neprimeraná únava
* začervenané, zapálené oči s výtokom
* upchatý nos so sťaženým dýchaním nosom
* hustý skalený, zafarbený (žltý, zelený) výtok z nosa (nádcha)
* bolesť uší, výtok z uší, oslabený sluch
* suchý dusivý kašeľ
* vlhký produktívny kašeľ
* vracanie
* náhla strata chuti a čuchu
* riedka stolica niekoľkokrát denne
* novovzniknuté začervenanie kože, vyrážky, chrasty a pod. na koži
* iný príznak akútnej infekcie dýchacích ciest

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*

**Zdravotný dotazník pre zamestnancov pred návratom do zamestnania**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| **Meno:** |  |
| **Priezvisko:** |  |
| **Dátum narodenia:** |  |

**Dôvod použitia tohto dotazníka:**

Príslušné Regionálne úrady verejného zdravotníctva požadujú monitorovanie zdravia zamestnancov, ktorí sa vracajú späť do zamestnania z akejkoľvek neprítomnosti na pracovisku súvisiacej s ochorením COVID–19, resp. koronavírusom SARS-CoV-2. Je dôležité, aby pracovisko bolo bezpečným miestom na prácu pre všetkých zamestnancov aj v súlade s §5, Zákona č.124/2006 Z.z..

**Dotazník vypĺňa každý zamestnanec pred vstupom do zamestnania.**

|  |  |
| --- | --- |
| **Prehlasujem, že nemám zvýšenú teplotu nad 37 °C (po nameraní zvýšenej teploty do 37,5 °C, odporúčame opätovne zmerať teplotu po 5 minútach)\*:** | |
| **ÁNO** | **NIE** |
| **Prehlasujem, že nepociťujem škriabanie v hrdle (bolesť hrdla) \*:** | |
| **ÁNO** | **NIE** |
| **Prehlasujem, že nepociťujem bolesť hlavy\*:** | |
| **ÁNO** | **NIE** |
| **Prehlasujem, že nepociťujem ťažkosti s dýchaním \*:** | |
| **ÁNO** | **NIE** |
| **Prehlasujem, že nemám kašeľ\*:** | |
| **ÁNO** | **NIE** |
| **Prehlasujem, že nepociťujem neobvyklú únavu\*:** | |
| **ÁNO** | **NIE** |

Ak zamestnanec má niektorý z vyššie uvedených príznakov, neodkladne o tom informuje svojho nadriadeného. Odporúčame ihneď poslať zamestnanca z práce domov.

Následne má zamestnanec telefonicky kontaktovať svojho všeobecného lekára, ktorý určí podľa zdravotných ťažkostí a anamnézy ďalší postup. Takto postupuje zamestnanec aj v prípade výskytu ťažkostí doma. Zamestnanec bude informovať zamestnávateľa - či má na daný deň celodennú domácu liečbu, prípadne či je na PN, alebo na základe konzultácie so všeobecným lekárom a opakovaného merania teploty doma môže na druhý deň nastúpiť do práce.

V prípade výskytu uvedených príznakov v priebehu nasledujúci dní (do nasledujúceho vyplnenia dotazníka zamestnancom) je postup rovnaký.

**Dátum: ...........................................**

**podpis zamestnanca**

Tento zdravotný dotazník vypĺňa zamestnanec a bude platný do doby pominutia pandemickej epidémie koronavírusom SARS CoV- 2 a ochorenia COVID – 19 a bude archivovaný podľa platných právnych predpisov GDPR.

Základná škola s materskou školou M. R. Štefánika Grösslingova 48, 811 09 Bratislava

Záznamy o vykonávaní sanitácie dezinfekčnými prostriedkami v prevádzke MŠ.

|  |  |  |
| --- | --- | --- |
| Dátum a čas | Popis činnosti | Meno a podpis zamestnanca |
|  |  |  |
|  |  |  |
|  |  |  |
|  |  |  |
|  |  |  |